2. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 73458 της 17/21 Αυγ. 1964 (ΦΕΚ  Β΄ 338) Περί τροποποιήσεως των περί συνθέσεως του Διοικητικού Συμβουλίου του Ταμείου Επικουρικής Ασφαλίσεως Υπαλλήλων Ραδιοφωνίας και Τουρισμού διατάξεων. Έχοντες υπ’ όψιν τας διατάξεις του άρθρ. 8 Νόμ. 4346/1964 (ΦΕΚ 113/10.7.1964) «περί οργανώσεως υπηρεσιών προστασίας και εξυπηρετήσεως των εν Γερμανία εργαζομένων Ελλήνων και άλλων τινών περί Οργανισμών Κοιν. Πολιτικής διατάξεων», αποφασίζομεν: Καθορίζομεν την σύνθεσιν του Διοικητικού Συμβουλίου του Ταμείου Επικουρικής Ασφαλίσεως Υπαλλήλων Ραδιοφωνίας και Τουρισμού ως κάτωθι: Ι.Το Ταμείον διοικείται υπό 10μελούς Διοικητικού Συμβουλίου αποτελουμένου: 1.Εκ 2 εκπροσώπων των αρμοδίων Κρατικών Υπηρεσιών ήτοι: α)Ενός ανωτάτου υπαλλήλου των ειδικών θέσεων του Υπουργείου Εργασίας ή μονίμου υπαλλήλου του αυτού Υπουργείου επί βαθμώ τουλάχιστον 2ω οριζομένου μετά του αναπληρωτού του υπό του Υπουργού Εργασίας και β)Ενός μονίμου υπαλλήλου της Γενικής Διευθύνσεως Τύπου και Πληροφοριών επί βαθμώ τουλάχιστον 2ω υποδεικνυομένου μετά του αναπληρωτού του υπό του αρμοδίου Υπουργού. 2.Εκ 3 εκπροσώπων των εργοδοτών ήτοι: α)Δύο μελών του Διοικητικού Συμβουλίου του Εθνικού Ιδρύματος Ραδιοφωνίας και β)Ενός εκπροσώπου της Διοικήσεως του Ελληνικού Οργανισμού Τουρισμού. Το ως άνω υπό στοιχ. α΄ εργοδοτικόν μέλος και ο αναπληρωτής τούτου υποδεικνύεται υπό του αρμοδίου δια το Ε.Ι.Ρ. Υπουργού, το δε υπό στοιχ. β΄ τοιούτον και ο αναπληρωτής του υπό του Υπουργού Προεδρίας της Κυβερνήσεως. 3.Εκ 3 εκπροσώπων των ησφαλισμένων ήτοι: α)2 υπαλλήλων του Εθνικού Ιδρύματος Ραδιοφωνίας και β)1 υπαλλήλου του Ε.Ο.Τ. 4.Εκ 2 προσώπων εχόντων πείραν εις τα θέματα Κοινωνικής Πολιτικής. Τα εξ ησφαλισμένων μέλη και οι αναπληρωταί των λαμβάνονται εκ πίνακος υποψηφίων (τακτικών και αναπληρωματικών) υποβαλλομένων είτε παρά της Γ.Σ.Ε.Ε. είτε υπό των οικείων Εργατικών Κέντρων, είτε υπό των οικείων Εργατοϋπαλληλικών ή άλλων εκπροσωπευτικών κατά Κλάδον Οργανώσεων των παρά τω Ταμείω ησφαλισμένων εντός δεκαημέρου προθεσμίας αφ’ ης ζητηθή παρά του Υπουργού Εργασίας. Η επιλογή των Οργανώσεων των ησφαλισμένων αίτινες θα υποδείξουν κατά τ’ ανωτέρω τους εκπροσώπους των, απόκειται εις την ελευθέραν κρίσιν του Υπουργού της Εργασίας, δυναμένου ν’ απευθυνθή εις μίαν ή πλείονας εξ αυτών. Εν περιπτώσει μη εγκαίρου υποβολής των ανωτέρω πινάκων ο Υπουργός Εργασίας προβαίνει εις τον διορισμόν των αντιπροσώπων των ησφαλισμένων και εργοδοτών κατά την κρίσιν του. ΙΙ.΄Απαντα τα μέλη του Συμβουλίου διορίζονται μετ’ ισαρίθμων αναπληρωτών αυτών εχόντων τας ιδιότητας των αναπληρουμένων δι’ αποφάσεως του Υπουργού Εργασίας δημοσιευομένης εις την Εφημερίδα της Κυβερνήσεως επί τριετή θητεία. Η μετά τον διορισμόν ως μέλους του Δ.Σ. αποβολή της ιδιότητος υφ’ ην εγένετο ο διορισμός, συνεπάγεται έκπτωσιν από του αξιώματος. (Αντί της σελ. 932,021) Σελ. 932,021(α) Τεύχος 561-Σελ. 129 Ταμείο Επικ.Ασφαλίσεως και Πρόνοιας Προσ/κού Ε.Ρ.Τ. Τ. 39.Κ.α.2 Ως αναπληρωταί των εν παρ. Ι αναφερομένων εκπροσώπων των αρμοδίων Κρατικών Υπηρεσιών, δύνανται να ορίζωνται και υπάλληλοι φέροντες κατώτερον του προαναφερθέντος βαθμού μέχρι και του 4ου. ΙΙΙ.Δύναται ο Υπουργός Εργασίας δι’ αποφάσεώς του και κατόπιν προτάσεως του Δ.Σ. του Ταμείου να κηρύσση έκπτωτον μέλος του Δ.Σ. όπερ αδικαιολογήτως ήθελεν επί μακρόν απόσχη των συνεδριάσεων. Εν περιπτώσει θανάτου ή εκπτώσεως μέλους τινός λόγω απωλείας της ιδιότητος υφ’ ην διωρίσθη, το Δ.Σ. θεωρείται εν νομίμω συνθέσει μέχρι του διορισμού του αντικαταστάτου του και δια χρονικόν διάστημα ουχί πλέον του διμήνου, εφ’ όσον δια των λοιπών μελών αυτού τακτικών και αναπληρωματικών δύναται να επιτευχθή απαρτία. Εν περιπτώσεις λήξεως της θητείας του Δ.Σ. αύτη παρατείνεται αυτοδικαίως μέχρι του διορισμού του νέου Διοικητικού Συμβουλίου. IV.Το Συμβούλιον άμα τη συγκροτήσει του και εν αρχή εκάστης τριετίας, εκλέγει δια μυστικής ψηφοφορίας εκ των μελών αυτού τον Πρόεδρον, δύο Αντιπροέδρους και τον Διευθύνοντα Σύμβουλον. Κώλυμα επανεκλογής δεν υφίσταται δι’ ουδεμίαν των άνω περιπτώσεων. Το Δ.Σ. ευρίσκεται εν απαρτία παρόντων τουλάχιστον 7 μελών εν οις ο Πρόεδρος ή ο αναπληρών τούτον Αντιπρόεδρος και λαμβάνει αποφάσεις δια της πλειοψηφίας των παρόντων εν ισοψηφία, νικώσης της ψήφου του Προέδρου. V.Του Δ.Σ. του Ταμείου μετέχει ως Κυβερνητικός Επίτροπος ο Γενικός Γραμματεύς του Υπουργείου Εργασίας ή έτερος υπάλληλος του αυτού Υπουργείου επί βαθμώ 1ω ή 2ω έχων τας αρμοδιότητας του Κυβερνητικού Επιτρόπου του Ι.Κ.Α. VI.Xρέη Γραμματέως του Δ.Σ. εκτελεί υπάλληλος του Ε.Ι.Ρ. οριζόμενος μετά του αναπληρωτού του, αιτήσει του Δ.Σ. του Ταμείου δι’ αποφάσεως αυτού. Εν περιπτώσεις απουσίας ή κωλύματος του Γραμματέως και του αναπληρωτού του, χρέη γραμματέως εκτελεί έτερος υπάλληλος του Ε.Ι.Ρ. οριζόμενος υπό του Προέδρου του Δ.Σ. Εντός της υπό της παρ. 3 του άρθρ. 8 του Νόμ. 4346/64 οριζομένης προθεσμίας θέλουν διορισθεί δι’ αποφάσεως του Υπουργού Εργασίας ο Κυβερνητικός Επίτροπος, τα λοιπά μέλη του Δ.Σ. και οι αναπληρωταί των, συμφώνως προς τας διατάξεις της παρούσης και επί τη υπό ταύτης προβλεπομένη θητεία. Μέχρι του διορισμού του νέου Δ.Σ. το ήδη υφιστάμενον νομίμως συνέρχεται και συνεδριάζει. Κατά τα λοιπά ισχύουν και εφαρμόζονται αι διατάξεις της Νομοθεσίας του Ταμείου. Η παρούσα ισχύει από της δημοσιεύσεώς της δια της Εφημερίδος της Κυβερνήσεως. Σελ. 932,022(α) Τεύχος 561-Σελ. 130 39.Κ.α.2 Ταμείο Επικ.Ασφαλίσεως και Πρόνοιας Προσ/κού Ε.Ρ.Τ. Τ. 